

VLADA REPUBLIKE HRVATSKE

Zagreb, 20. srpnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o otvaranju računa za donacije financijskih sredstava tijekom Međunarodne donatorske konferencije o humanitarnom razminiranju u Ukrajini |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Na temelju članka 31. stavka 2. Zakona o Vladi Republike Hrvatske („Narodne novine“, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine donijela

**O D L U K U**

**o otvaranju računa za donacije financijskih sredstava tijekom**

**Međunarodne donatorske konferencije o humanitarnom razminiranju u Ukrajini**

**I.**

Vlada Republike Hrvatske suglasna je da se na jedinstveni račun državnog proračuna Republike Hrvatske uplaćuju donacije financijskih sredstava tijekom Međunarodne donatorske konferencije o humanitarnom razminiranju u Ukrajini.

**II.**

 Donacije financijskih sredstava za uplatitelje iz Republike Hrvatske uplaćuju se na jedinstveni račun državnog proračuna, IBAN: HR 12 1001 0051 8630 0016 0 s pozivom na broj odobrenja: HR68 5460 – OIB uplatitelja.

**III.**

 Donacije financijskih sredstava za uplatitelje izvan Republike Hrvatske uplaćuju se na jedinstveni račun državnog proračuna prema sljedećim instrukcijama (*foreign payments instructions):*

NAZIV I ADRESA BANKE: BANK NAME AND ADRESS:

Hrvatska narodna banka *Croatian National Bank*

Trg hrvatskih velikana 3 *Trg hrvatskih velikana 3*

10000 Zagreb, Hrvatska *10000 Zagreb, Croatia*

BIC (SWIFT) CODE:

NBHRHR2X

NAZIV I ADRESA PRIMATELJA PLAĆANJA: BENEFICIARY NAME AND ADDRESS:

Ministarstvo financija, Republike Hrvatske Republic of Croatia – Ministry of Finance

Katančićeva 5, 10000 Zagreb, Hrvatska Katančićeva 5, 10000 Zagreb, Croatia

BROJ RAČUNA: BANK ACCOUNT NUMBER:

IBAN: HR12 1001 0051 8630 0016 0

REFERENCA PLAĆANJA: REMITTANCE INFO – REMARKS:

HR68 5460 - Financijska donacija za humanitarno HR68 5460 – Financial donation for

razminiranje u Ukrajini humanitarian demining in Ukraine

**IV.**

 Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb, \_\_\_\_\_ 2023.

**PR E D S J E D N I K**

**mr.sc. Andrej Plenković**

**O B R A Z L O Ž E NJ E**

 Vlada Republike Hrvatske je na sjednici održanoj 19. svibnja 2023. godine donijela Odluku o osnivanju Međuresorne radne skupine za pripremu i organizaciju Međunarodne donatorske konferencije o humanitarnom razminiranju u Ukrajini.

 Cilj Međunarodne donatorske konferencije je okupiti što više partnerskih država i međunarodnih organizacija te institucija koje bi tijekom Konferencije iskazale konkretne namjere pomoći, uključujući i financijske doprinose za humanitarno razminiranje u Ukrajini.

 Kako bi se omogućilo da se putem jedinstvenog računa državnog proračuna primaju uplate doniranih financijskih sredstava namijenjenih za humanitarno razminiranje u Ukrajini, ovom Odlukom utvrđuje se broj računa na koji će se predmetne donacije uplaćivati.

 Slijedom navedenog, predlaže se Vladi Republike Hrvatske donošenje ove Odluke.